เอากะเขามั่ง เมื่อเห็นเหล่านักชิมระดับมงกุฏแวะเวียนมาชิม ต่างพูดชมเป็นเสียงเดียวว่าของทอดเจ้านี้เขาแจ่มมั๊กๆ อยู่ใกล้บ้านไม่แท้ๆแต่ไม่ค่อยแวะเข้ามา มาถึงที่ก็ถึงบางอ้อ...นึกว่าแม่ค้าที่ไหน เจ๊เขาเป็นพี่สาวของร้านข้าวยำแหนมหน้าตลาดวัดกลางนี่เอง

พิกัดร้านคงไม่ต้องอธิบายมาก หลายรีวิวคงบอกแล้วว่าอยู่ซอยหลังวัดต้นสน ติดๆกับร้านข้าวเหนียวมูลเจ๊เนี๊ยบ เขาขายของทอดกินเจ ประเภทเต้าหู้ เผือก ไช้เท้า ข้าวโพดทอด เปิดตั้งแต่ 8.00-14.00 น.

ผมซื้อเป็นเต้าหู้กะเผือกมาลอง อย่างละ 20 บาท ปริมาณ+ขนาด คุ้มค่าดี ก้อนไส้เผือกทอดรูปทรงกลมปั้นสวยน่ากิน แป้งน้อยเผือกเยอะมั๊กๆ ส่วนเต้าหู้ก็หนึบๆดี แต่รู้สึกเฉยๆธรรมดา 

น้ำจิ้ม..อร่อยครับ...รสชาติเข้มข้นเปรี้ยวหวาน เผ็ดนิดๆกำลังดี ควรใส่ถั่วเพิ่มความกรุบอีกสักหน่อยนะ จะได้จิ้มเข้ากันยิ่งขึ้น (ถั่วป่นเขาใหม่ไม่ต้องกังวลจ๊ะ)

สรุปว่า เต้าหู้ 7 ชิ้น 10 บาท เผือก & ข้าวโพด & ไช้เท้า ชิ้นละ 2 บาท จิ้มกับน้ำจิ้มสูตรเด็ดของเขา ทู้กกกกอย่างงงงง อร่อยยยยยจร้าาาา